கேள்வி: உளவுத் திரைப்படம் பற்றி தகவல் சொல்.
பதில்: உளவுத் திரைப்படம் (Spy film) என்பது ஒரு திரைப்படம் வகையாகும். சில நேரங்களில் வேவு பார்த்தல் என்றும் அழைக்கப்படுகிறது. இந்த வகை படங்கள் யதார்த்தமான வழியில் ஜான் லே காரே எழுதிய புதினங்களின் தழுவலாகவோ அல்லது கனவுருப்பனைக் கதாபாத்திரமான ஜேம்ஸ் பாண்ட் திரைப்படங்களின் பட்டியல் என்பவரை அடிப்படையாகக் கொண்டு உருவாக்கப்படுகின்றது. உளவுப்புனைவுகதை வகையின் பல புதினங்கள் ஜான் புச்சன், லெ காரே, இயன் பிளெமிங், லென் டீடன் ஆகியோரின் படைப்புகளின் இருந்து திரைப்படங்களுக்குத் தழுவின. இந்த வகை திரைப்படங்கள் பிரித்தானியத் திரைப்படத்துறையில் குறிப்பிடத்தக்க தாக்கத்தை ஏற்படுத்தியது. அத்துடன் முன்னணிப் பிரித்தானிய இயக்குநர்களான ஆல்பிரட் ஹிட்ச்காக், கரோல் ரீட் ஆகியோர் குறிப்பிடத்தக்க பங்களிப்புகளை வழங்கினர்."The Spying Game: British Cinema and the Secret State", 2009 Cambridge Film Festival, pp. 54–57 of the [http://issuu.com/camfilmtrust/docs/cff09_brochure festival brochure.] பெருபாலான உளவுத் திரைப்படங்கள் அரசாங்கம் சார்ந்து உளவு நடவடிக்கைகள் மற்றும் அவர்களின் எதிரிகளால் கண்டுபிடிப்பது போன்றே காட்டப்படுகின்றது. இது 1940-களின் நாசிசம் உளவு முதல் 1960-களின் ஜேம்ஸ் பாண்ட் திரைப்படங்களின் பட்டியல் வரை உளவுப் படம் எப்போதும் உலகம் முழுவதும் பார்வையாளர்களிடையே பிரபலமாக உள்ளது. இந்த வகை திரைப்படங்களில் நவீன தொழில்நுட்பக் கருவிகள், கவர்ச்சியான இடங்கள், சிறந்த சண்டை வீரர், எதையும் புத்திக்கூர்மையுடன் கையாளும் கதாநாயகன் என அதிரடி மற்றும் அறிவியல் புனைகதை வகைகளைக் கொண்டு பார்வையாளர்களைக் கவரும் விதமாக உருவாக்கப்படுகின்றது. 1945-ஆம் ஆண்டு போர் உளவுத் திரைப்படமாக பர்மா ராணி என்ற படம் வெளியானது. அதைத் தொடர்ந்து 1965 ஆம் ஆண்டில் கே. சங்கர் இயக்கத்தில் எம். ஜி. ஆர், ஜெயலலிதா, எல். விஜயலட்சுமி நடிப்பில் குடியிருந்த கோயில் என்ற திரைப்படமும் வெளியானது.